Source: http://merit.slv.cz/KSPO/3Co/190/2016
Timestamp: 2018-10-18 00:33:17+00:00
Document Index: 12299579

Matched Legal Cases: ['súd ', 'súd ', 'súd ', 'súd ', 'súd ', '§ 370', 'súd ', 'Súd ', 'súd ', 'súd ', 'súd ', '§ 396', '§ 256', 'súd ']

KSPO/3Co/190/2016
Súd: Krajský súd Prešov Spisová značka: 3Co/190/2016 Identifikačné číslo súdneho spisu: 8813203549 Dátum vydania rozhodnutia: 04. 10. 2016 Meno a priezvisko sudcu, VSÚ: JUDr. Eva Šofranková ECLI: ECLI:SK:KSPO:2016:8813203549.1
Uznesenie Krajský súd v Prešove v senáte zloženom z predsedníčky senátu JUDr. Evy Šofrankovej a členiek senátu JUDr. Antónie Kandravej a JUDr. Elišky Wagshalovej v spore žalobcu CD Consulting s.r.o., Politických vězňů 1272/21, Nové Město, 110 00 Praha 1, Česká republika, IČO: 264 29 705, právne zastúpeného Fridrich Paľko, s.r.o., Grösslingova 4, Bratislava, IČO: 36 864 421, proti žalovanému Y. T., nar. XX.XX.XXXX, bytom O. XXX, o zaplatenie 1 088,87 Eur s príslušenstvom, o späťvzatí žaloby v konaní vedenom na Okresnom súde Vranov nad Topľou pod sp. zn. 10C 543/2013 takto jednohlasne
P r i p ú š ť a späťvzatie žaloby, rozsudok z r u š u j e a konanie z a s t a v u j e.
Žalovanému náhradu trov konania n e p r i z n á v a.
1. Okresný súd Vranov nad Topľou (ďalej len „súd prvej inštancie“) rozsudkom č. k. 10C 543/2013-82 zo dňa 23.05.2016 konanie v časti o zaplatenie zmenkového úroku 0,19 % denne zo sumy 1 088,87 Eur od 25.10.2010 do zaplatenia zastavil, v prevyšujúcej časti žalobu zamietol a vyslovil, že nepriznáva žalovanému náhradu trov konania.
2. Po vyhlásení rozsudku súdu prvej inštancie, avšak pred nadobudnutím právoplatnosti predmetného rozsudku, žalobca podaním zo dňa 11.07.2016 vzal žalobu späť a žiadal, aby súd konanie zastavil.
3. Žalovanému bolo späťvzatie žaloby doručené dňa 10.08.2016. Žalovaný nevyjadril nesúhlas s týmto späťvzatím.
4. Podľa § 370 ods.1, 2 zákona č. 160/2015 Z. z. Civilného sporového poriadku (ďalej len „CSP“), ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. Súd späťvzatie žaloby nepripustí, ak s tým protistrana z vážnych dôvodov nesúhlasí. Ak späťvzatie žaloby pripustí, odvolací súd zruší rozhodnutie súdu prvej inštancie a konanie zastaví.
5. Žalobca má dispozičné právo k žalobe. Môže ju zobrať späť i po rozhodnutí súdu prvej inštancie. Dôvodom nepripustenia späťvzatia je nesúhlas protistrany z vážnych dôvodov. V danom prípade však ako bolo konštatované vyššie, nesúhlas protistrany nebol vyslovený.
6. S ohľadom na uvedený procesný úkon žalobcu, odvolací súd späťvzatie žaloby pripustil, rozsudok zrušil a konanie zastavil.
7. O trovách konania rozhodol súd podľa ust. § 396 ods. 1 CSP v spojení s ust. § 256 ods. 1 CSP. Žalobca späťvzatím žaloby zavinil zastavenie konania a žalovaný, ktorý nezavinil zastavenie konania, si trovy konania neuplatnil. Preto odvolací súd náhradu trov konania žalovanému nepriznal. 8. Rozhodnutie bolo prijaté senátom Krajského súdu v Prešove v pomere hlasov 3:0.